b"\n_START_ARTICLE_\nSala Gaspar\n_START_PARAGRAPH_\nLa Sala Gaspar \xc3\xa9s una galeria d'art de Barcelona amb seu a la pla\xc3\xa7a del Doctor Letamendi. Va ser fundada el 1909 per Joan Gaspar i Xalabarder._NEWLINE_Era compromesa amb els moviments d'art avantguardista, va promoure les activitats del Club 49 i exposicions d'artistes com Pablo Picasso, Salvador Dal\xc3\xad, Joan Mir\xc3\xb3, Clav\xc3\xa9, Antoni T\xc3\xa0pies, Marc Chagall, Georges Braque, Eduardo Chillida, Andreu Alfaro, Alexander Calder i Alexei von Jawlensky. Tamb\xc3\xa9 contribu\xc3\xad a la difusi\xc3\xb3 per Am\xc3\xa8rica del Nord de l'art catal\xc3\xa0 amb diverses exposicions dels artistes catalans m\xc3\xa9s representatius. El 1988 va rebre per aix\xc3\xb2 la Creu de Sant Jordi de la Generalitat de Catalunya._NEWLINE_Despr\xc3\xa9s de la guerra civil espanyola la sala va ser gestionada pel fill Miquel Gaspar Paronella i el seu cos\xc3\xad Joan Gaspar i, posteriorment, pel fill d'aquest darrer Joan Gaspar i Farreras. La galeria va tancar el 1996 per\xc3\xb2 la fam\xc3\xadlia va continuar amb diversos projectes del m\xc3\xb3n de l'art. El 1992 es va obrir la Galeria Joan Gaspar i el 2013 Ana Gaspar i Moishan Gaspar, n\xc3\xa9ta i besn\xc3\xa9t del fundador, van tornar a obrir la Sala Gaspar."